Grand Prix Itali 2012

Grand Prix Itali 2012 (nama rasmi: Formula 1 Gran Premio Santander d'Italia 2012) ialah sebuah perlumbaan bermotor Formula Satu yang diadakan di Autodromo Nazionale Monza, Monza, Itali, pada 9 September 2012. Ia merupakan perlumbaan yang ke-13 dalam musim 2012, dan merupakan perlumbaan yang terakhir di Eropah sebelum Formula Satu kembali ke Asia untuk Grand Prix Singapura.

Lewis Hamilton memulakan perlumbaan ini dari petak pertama, di hadapan rakan sepaskan, Jenson Button. Hamilton berjaya memenangi perlumbaan ini, empat saat di hadapan Sergio Pérez. Fernando Alonso melengkapkan kedudukan podium di tempat ketiga untuk pasukan Ferrari.

Laporan

Pertukaran litar
Zon DRS dipendekkan bagi perlumbaan tahun ini. Zon DRS pertama, terletak diantara selekoh Lesmo kedua dan Variante Ascari, telah dipendekkan lima puluh meter, manakala zon DRS di jalan lurus telah dipendekkan lima meter.

Latar belakang
Pemandu Lotus, Romain Grosjean tidak dibenarkan berlumba di Grand Prix ini selepas beliau menyebabkan perlanggaran pada pusingan pertama di Grand Prix Belgium. Beliau akan digantikan oleh pemandu ujian Lotus, Jérôme d'Ambrosio.
 
Pastor Maldonado menerima penalti sepuluh-petak kedudukan kerana melompat permulaan Grand Prix Belgium, dan menyebabkan kemalangan yang boleh dielakkan dengan Timo Glock.

Paul di Resta dikenakan penalti lima-petak kedudukan kerana menukar kotak gear pada pagi Sabtu.

Pertukaran pemandu
Ma Qinghua menjadi pemandu Cina yang pertama untuk mengambil bahagian dalam sebuah Grand Prix apabila beliau memandu kereta HRT kepunyaan Narain Karthikeyan semasa sesi latihan bebas pertama pada pagi Jumaat. Valtteri Bottas memandu kereta Williams kepunyaan Bruno Senna pada sesi yang sama, manakala Jules Bianchi mengantikan Paul di Resta untuk pasukan Force India.

Klasifikasi

Kelayakan

Nota:
 — Paul di Resta dikenakan lima-petak kedudukan kerana menukar kotak gear tanpa dijadualkan.
 — Pastor Maldonado dikenakan sepuluh-petak kedudukan kerana melompat perlumbaan dan menyebabkan kemalangan yang boleh dielakkan pada perlumbaan sebelumnya di Belgium.
 — Nico Hülkenberg gagal mencatatkan masa apabila kereta beliau berhenti semasa pusingan kelayakan bahagian pertama. Kerana beliau gagal memulakan semula keretanya, beliau tidak dibenarkan untuk mengambil bahagian dalam sesi tersebut. Kemasukan beliau dalam perlumbaan akan dirujuk kepada steward perlumbaan.

Perlumbaan

Kedudukan kejuaraan selepas perlumbaan

Kedudukan Kejuaraan Pemandu

Kedudukan Kejuaraan Pengeluar

 Nota: Hanya lima kedudukan teratas dimasukkan dalam senarai.

Rujukan

Laporan perlumbaan Formula Satu 2012
2012
Grand Prix